L 302/78
MT
Il-Ġurnal Uffiċjali tal-Unjoni Ewropea
2.3.
Vettura fil-modalità ta’ ċċarġjar 1 jew 2 (iċċarġjar tal-potenza AC mingħajr komunikazzjoni)
2.3.1.
Stazzjon tal-iċċarġjar / Mejns tal-elettriku
22.11.2022
Is-sokit tal-mejns tal-elettriku jista’ jitqiegħed fi kwalunkwe post fis-sit tat-test bil-kundizzjonijiet li ġejjin:
— Is-sokit(s) għandu/għandhom jitqiegħed/jitqiegħdu fuq il-pjan tal-massa (ALSE) jew fl-art (OTS);
— It-tul tal-faxx tal-wajers bejn is-sokit tal-mejns tal-potenza u l-AMN(s) għandu jinżamm qasir kemm jista’ jkun, iżda mhux neċessarjament allinjat mal-faxx ta’ ċċarġjar;
— Il-faxx tal-wajers għandu jitqiegħed qrib kemm jista’ jkun tal-pjan tal-massa (ALSE) jew tal-art (OTS).
2.3.2.
Network artifiċjali Il-mejns tal-elettriku għandhom jiġu applikati għall-vettura permezz ta’ networks artifiċjali (AMN(s)) ta’ 50 μH/50 Ω (ara l-klawżola 4 tal-appendiċi 8).
L-AMN(s) għandu/għandhom jiġi/u mmuntat(i) direttament fuq il-pjan tal-massa (ALSE) jew l-art (OTS).
Il-kaxxa tal-AMN(s) għandha tkun marbuta mal-pjan tal-massa (ALSE) jew konnessa mal-ert protettiv (OTS, eż. virga talert).
Il-port tal-kejl ta’ kull AMN għandu jiġi tterminat b’tagħbija ta’ 50 Ω.
2.3.3.
Faxx ta’ ċċarġjar tal-potenza Il-faxx ta’ ċċarġjar tal-potenza għandu jitqiegħed f’linja dritta bejn l-AMN(s) u l-plakka tal-iċċarġjar tal-vettura u għandu jingħadda b’mod perpendikolari mal-assi lonġitudinali tal-vettura (ara l-Illustrazzjoni 3d u l-Illustrazz­ joni 3e).
It-tul ipproġettat tal-faxx mill-ġenb tal-AMN(s) sal-ġenb tal-vettura għandu jkun ta’ 0,8 (+0,2 / -0) m kif muri fl-Illustrazzjoni 3d u fl-Illustrazzjoni 3e.
Għal faxx tal-wajers itwal, it-tul estranju għandu jkun “mitwi f’forma ta’ Z” f’wisa’ ta’ inqas minn 0,5 m bejn wieħed u ieħor madwar in-nofs tad-distanza mill-AMN sal-vettura.
Jekk ma jkunx prattiku li jsir dan minħabba l-massa jew l-ebusija tal-faxx tal-wajers, jew minħabba li l-ittestjar ikun qed isir fl-installazzjoni ta’ utent, iddispożizzjoni tal-faxx tal-wajers żejjed għandha tiġi nnotata b’mod preċiż fir-rapport tat-test.
Il-faxx ta’ ċċarġjar fil-ġenb tal-vettura għandu jiddendel vertikalment f’distanza ta’ 100 (+200 / -0) mm millkarozzerija tal-vettura.
Il-faxxi kollha għandhom jitqiegħdu fuq materjal mhux konduttiv, b’permittività relattiva baxxa (kostant dielett­ riku) (εr ≤ 1,4), f’distanza ta’ (100 ± 25) mm ’il fuq mill-pjan tal-massa (ALSE) jew mill-art (OTS).
2.4.
Vettura fil-modalità ta’ ċċarġjar 3 (iċċarġjar tal-potenza AC b’komunikazzjoni) jew fil-modalità ta’ ċċarġjar 4 (iċċarġjar tal-potenza DC b’komunikazzjoni)
2.4.1.
Stazzjon tal-iċċarġjar / Mejns tal-elettriku L-istazzjon tal-iċċarġjar jista’ jitqiegħed fis-sit tat-test jew barra minnu.
Jekk il-komunikazzjoni lokali/privata bejn il-vettura u l-istazzjon tal-iċċarġjar tkun tista’ tiġi ssimulata, listazzjon tal-iċċarġjar jista’ jiġi sostitwit permezz ta’ provvista min-network tal-mejns tal-elettriku AC.